तारणपंथ
तारण पंथ, का अर्थ है तारने वाला पंथ या मोक्षमार्ग।तारण पंथ अनादि काल से है और अनंत काल तक रहेगा जिसका कोई संस्थापक नहीं। तारण पंथ की प्रवर्तना तीर्थंकर परमात्मा करते हैं। तारण पंथ में कई ऐसे आचार्य हुए जिन्होंने अपनी साधना के अनुभव पर अध्यात्म का सार जगत को समझाया।इन आचार्यों की सूची में अग्रणी हैं-सोलहवीं सदी के महान भावलिंगी वीतरागी दिगंबर श्रमण आचार्य श्रीमद् जिन  संत तारण तरण स्वामी
तारण पंथ अर्थात मोक्ष मार्ग। तारणपंथ की स्थापना आचार्य तारण तरण देव ने की थी आचार्य तारण तरण देव के द्वारा प्रतिरूप होने के कारण यहां पंथ 'तारणपंथ' के नाम से विख्यात हुआ।  आचार्य तारण तरण देव जी  ने १४ ग्रंथों की रचना की थी। इनमें सर्वप्रथम 9 ग्रंथो की प्रचलित ज़िनागम सम्मत व्याख्या धर्म दिवाकर-ब्र.शीतल प्रसाद जी और शेष 5 ग्रंथो की उल्था समाज रत्न ब्र.जय सागर जी के द्वारा हुई। विद्वत जनों की परंपरा में ब्र.ज्ञानानंद जी के द्वारा कतिपय ग्रंथो की पुनः व्याख्या हुई । तारण पंथी १८ क्रियाओं का पालन करने वालों को कहते हैं। तारण पंथ का अर्थ है-मोक्ष मार्ग। तारणपंथी मूर्ति पूजा नहीं करते। जितने भी तीर्थंकर परमात्मा हुए हैं उन्होंने अपनी निज आत्मा का ध्यान करते हुए ही मुक्ति श्री को प्राप्त किया है इसलिए इस पंथ में शुद्धात्मा को ही परम देव माना जाता है जैसा कि तीर्थंकर भगवन्तों ने दर्शाया है एवं वह अपने चैत्यालयों में विराजमान शास्त्रों की आराधना करते हैं। इनके यहां आचार्य तारण तरण देव जी द्वारा रचित ग्रंथों के अतिरिक्त अन्य दिंगबर जैनाचायों के ग्रंथों की भी मान्यता है। आचार्य तारण तरण देव  का अध्यात्म का मार्ग विश्व मे विख्यात हैं।
जो सप्त व्यसन के त्याग कर अठारह क्रियाओं का पालन करता है वह तारण पंथी कहलाता है। ये अपनी पूजा को 'मंदिर विधि' कहते हैं। ये मंदिर को 'चैत्यालय' कहते हैं। ये अभिवादन के रूप में जय जिनेंद्र एवं जय तारण तरण कहते हैं।अशोकनगर की मुंगावली तहसील से १४ व कुरवाई से २० किलोमीटर दूर निसईजी या बडी निसईजी पिपरिया मल्हारगढ़ स्थित तारण समाज का सबसे बडा तीर्थक्षेत्र है।यहाँ अति विशाल मंदिर-धर्मशाला है। यहां भव्य शिखर से सुशोभित प्राचीन नक्काशी दार चैत्यालय स्मारक तारण स्वामी का समाधि स्थल है। यहां पर प्राचीन शिल्पकला देखने को मिलती है‌। मध्यकालीन राजपूत शैली में निर्मित यह क्षेत्र के मंदिर में स्वर्णमंडित चार वेदियां स्थापित हैं।जिन पर जिनेंद्र भगवान की वाणी जिनवाणी विराजमान है। यहां एक मूल वेदी है जिसके पीछे पाषाण निर्मित सर्वप्राचीन राजमंदिर वेदीजी एवं दोनों तरफ वेदिका है। यहां समाजभूषण श्रीमंत सेठ स्व. भगवान दास शोभालाल जी जैन सागर द्वारा निर्मित विशाल स्वाध्याय भवन है एवं निसईजी अस्पताल भी संचालित है। यहां पर आचार्य श्रीजिन तारण स्वामी ने जेठ वदी छट् की रात्रि के अंतिम पहर दिन शुक्रवार तिथि सप्तमी को सल्लेखना पूर्वक साधु समाधि धारण की। प्रतिवर्ष रंगपंचमी के तीन दिन बाद अष्टमी से फाग फूलना मेला महोत्सव आयोजित किया जाता है। यहां पर डेढ़ किमी दूर बेतवा नदी बहती है जिसके मध्य तीन टापू स्थित हैं जो स्वामीजी के डुबाने के परिणाम हैं‌।घाट पर आचार्य श्री का सामायिक स्थल भी है।
यह तारण स्वामी का दूसरा प्रमुख क्षेत्र है।यहां संत तारण ने अपनी साधना की।यह तारण स्वामी की दीक्षा भूमि है।यहाँ गुरुकुल संचालित है। यहाँ विशाल मंदिर व १८० कमरों की धर्मशाला है।यहाँ तारण स्वामी को जहर पिलाया तो अमृत बन गया।यहाँ बसंत पंचमी पर मेलोत्सव होता है।
यह तारण पंथ का तीसरा प्रमुख धाम है।यहाँ संत तारण ने अपना प्रचार प्रसार केंद्र बनाया।यह तारण स्वामी की विहार स्थली है।यहाँ स्वर्ण जड़ित वेदी है।यहाँ कांच जड़ित मंदिर व सर्व सुविधा युक्त १०५ कमरों की धर्मशाला है।यहाँ पानी की कमी थी वह संत तारण के प्रभाव से कम हो गई।यहाँ देवोठनी ग्यारस पर मेलोत्सव होता है।
यह तारण पंथ का चौथा प्रमुख धाम है।यहाँ तारण स्वामी ने जन्म लिया व बाल्य काल बिताया।यहाँ विशाल मंदिर व १२० कमरों की धर्मशाला है।यहाँ जब पिता के कागज़ ज़ल गए  तो तारण ने नए तैयार करके दिए।यहां तारण जयंती पर मेलोत्सव होता है।
तारण पंथ की आबादी बीस हजार से एक लाख के मध्य है। तारण समाज ४५० से अधिक नगरों में बसती है। तारण समाज गंजबासौदा व भोपाल में सर्वाधिक बसती है।तारण समाज भारत के अलावाअमेरिका,यू.के. आदि देशों में भारत से जा बसे हैं।यह हिंदी,बुंदेली,नागपुरी,मराठी व अन्य क्षेत्रीय बोलियां बोलते हैं।
तारण तरण दिगंबर जैन समाज के धर्म स्थलों को चैत्यालय कहते हैं,यहां पर पत्थर अथवा संगमरमर से निर्मित वेदीजी (छह अथवा चार खंभों पर आधारित मढिया जैसी आकृति) पर सदगुरु श्रीमद् जिन तारण तरण मंडलाचार्य जी महाराज के द्वारा रचित चौदह ग्रन्थों के संकलित रूप श्री तारण तरण अध्यात्मवाणी जी (जिनवाणी) का अस्थाप (विराजित) किया जाता है।वेदी के ऊपर कलश चढ़े होते हैं,ग्रंथों को ऊपर से कलाकृति पूर्ण मखमली कपड़ा जिसे अछावर कहा जाता है से डंका जाता है,तथा चांदी के तीन छत्र लगे होते हैं जो इस बात का सूचक है कि यह त्रिलोकीनाथ जिनेंद्र भगवान की वाणी है।तथा दोनों ओर चंवर शोभायमान होते हैं।चैत्यालय में वेदी के ऊपर शिखर बनाते जाते हैं जो विभिन्न आकृति के होते हैं, जिसमें तारण समाज के तीर्थ क्षेत्र निसईजी में निर्मित गुम्बदाकार शिखर प्रमुख है जो देखते ही बनता है।सम्पूर्ण देश में लगभग पौने दो सौ चैत्यालय हैं।इनमें चार चैत्यालय प्रमुख हैं। १.) तीर्थक्षेत्र निसईजी सेमरखेडी २.) तीर्थक्षेत्र निसईजी मल्हारगढ ३.) तीर्थक्षेत्र निसईजी सूखा ४.) तीर्थक्षेत्र पुष्पावति बिलहेरी
साथ ही प्राचीन स्थानीय चैत्यालयों में सागर, मोरक्षली चैत्यालय,बीच का चैत्यालय गंजबा सौदा,निसईजी,सिलवानी,खुरई ,प्राचीन धूसरपुरा चैत्यालय प्रमुख हैं।
इन मंदिरों की प्रतिष्ठा का आयोजन तीन दिन तक किया जाता है,जिसमें प्रथम दिन चैत्यालयों पर चौदह ध्वज फहराना,मुख्य ध्वजारोहण,वेदी जी पर चौदह जिनवाणी का अस्थाप करना,कार्यक्रम के प्रारंभ होने पूजा होती है तथा जिनवाणी के अस्थाप के मंगल पांच कलशों की स्थापना एवं जिनवाणी पर छत्र चंवर लगाए जाते हैं,दूसरे दिन जिनवाणी को पालकी विमान में रखकर नगर भ्रमण पर निकालना तथा वेदी पर,शिखरों पर पंचद्वारी पर कलशारोहण एवं पीतध्वज चढ़ाया जाता है,तृतीय दिवस सबसे मुख्य अनुष्ठान वेदी सूतन होता है,इसमें वेदी के खंभों पर तथा आस पास चारों ओर सूत का कच्चा धागा बांधा जाता है,जिस पर हल्दी लगा कर मंत्रोच्चारण पूर्व परिक्रमाएं लगाई जाती हैं,इस अनुष्ठान से ही प्रतिष्ठा की शुद्धता एवं पूर्णता मानी जाती है,मान्यता अनुसार इससे आस पास के वातावरण की शुद्धि होती है।तथा दोपहर में तिलक अर्थात् समापन की महापूजा बड़ी मंदिर विधि होती है,तथा बाद में तिलक की चौदह मंगल आरतो (आटे से निर्मित पांच ज्योति की बड़ी बड़ी आरती) विशेष लय में पढ़ी जाने वाली आरती को पढ़ के किए जाते हैं,तथा चंदन व अंत में प्रभावना स्वरूप प्रसाद वितरण किया जाता है।तारण समाज में प्रसाद किसी को समर्पित (भोग) नहीं किया जाता है।कार्यक्रम में पधारे श्रध्दालुओं को बांटा जाता है। कार्यक्रम के एक दिन पूर्व वेदी का शुद्धिकरण,घटयात्रा आदि कार्यक्रम किए जाते हैं।यह सभी कार्यक्रम प्रशिक्षित विद्वत प्रतिष्ठाचार्यों के सानिध्य में होते हैं। तारण समाज में जो इष्ट देव चौबीस तीर्थंकर,धर्मग्रंथों तथा गुरु की पूजा की जाती है उसे मंदिर विधि कहा जाता है। मंदिर विधि दो प्रकार की होती हैं एक लघु अथवा साधारण मंदिर विधि तथा विशेष अनुष्ठानिक पूजा को वृहद् या बड़ी मंदिर विधि कहा जाता है। तारण समाज में मूर्ति की पूजा नहीं की जाती,अपितु तीर्थंकरों के उपदेशों को ग्रंथों में संकलित कर उनकी साक्षी में तीर्थंकरों की पूजा होती है।तारण पंथ में क्रियाकांड का महत्त्व नहीं है भावों की प्रधानता मुख्य है।
तारण पंथ के ६ समुदाय हैं-
श्री संघ शब्द वास्तव में आदिनाथ भगवान के द्वारा प्रतिपादित है। श्री संघ का अर्थ चतुर्विद्य संघ। इसमें मुनि आर्यिका श्रावक श्राविका आते हैं।आचार्य तारण स्वामी ने जिन धर्म की वीतराग परम्परा में श्री संघ चलाया जिसमें सात मुनि,छत्तीस आर्यिका 60 ब्रम्हचारी और दो सौ इकतीस ब्रम्हचारिणी बहिनें शामिल थीं। वर्तमान में मुनि आर्यिका तो नहीं हैं पर ब्रम्हचारी और ब्रम्हचारिणी बहिनें अवश्य हैं। वर्तमान में संघ के प्रमुख आत्मज्ञानी साधक परम श्रद्धेय युवा रत्न बा▪ब्र▪आत्मानंदजी, श्रद्धेय बाल ब्रह्मचारी ब्रम्हानंद जी(बसंत जी) हैं। देश मे समस्त श्री संघ के साधक अध्यात्म धारा बहा रहे हैं  संघ में लगभग १०० साधक साधिकाएं हैं।।